cyanic-selkie/wikianc huggingface dataset:
Tolk
Tolking kan foregå på flere måter, og de mest vanlige metodene er konsekutivtolking og simultantolking. Å tolke konsekutivt vil si at innholdet blir overført i kortere bolker, hvor tolken overfører innholdet mellom bolkene. Å tolke simultant vil si å tolke mens taleren snakker. Dette er en metode som ofte blir brukt på konferanser, og forutsetter dertil egnet audioutstyr.
Det finnes mulighet for å utdanne seg innen tolkefaget i Norge ved Høgskolen i Oslo. I Norge finnes det også en ordning med statsautorisjon for tolker. Ved å gjennomgå en krevende prøve som arrangeres ved Universitetet i Oslo kan man oppnå tittelen "statsautorisert tolk". Minstekravet for å jobbe som tolk i språk hvor det ikke har vært tilbud om autorisasjonsprøve og/eller utdanning i norsk offentlig sektor er den såkalte ToSpot-testen.
Det stilles en rekke krav til en profesjonell tolk. Disse er blant annet objektivitet, taushetsplikt og nøyaktighet. Det er forventet at en tolk ikke legger til eller trekker fra noe av det originale budskapet, og at tolken alltid informerer om sin rolle i forkant av en tolkesituasjon.
Forskjellen mellom tolk og oversetter
En tolk overfører innhold muntlig, mens en oversetter (translatør) overfører innhold skriftlig. Det finnes en egen autorisasjonsordning for oversettere, som arrangeres av Norges Handelshøyskole. Tolk og oversetter er to forskjellige profesjoner, og bør ikke forveksles, da de innebærer ulike kompetanseområder.
Salvador Novo
Salvador Novo (født 30. juli 1904 i Mexico by, død 13. januar 1974) var en meksikansk forfatter, poet, dramatiker, oversetter og programleder på TV.
Novo var medlem av Los Contemporáneos, en gruppe meksikanske forfattere. Han holdt forskjellige offisielle poster knyttet til kultur, og han hadde et TV-program om Mexico by og dens historie. Mot slutten av livet farget han håret sitt i en lys farge og brukte ofte prangende ringer og fargerike dresser. Novo er ofte blitt sammenlignet med anerkjente forfattere som Oscar Wilde, og i likhet med Wilde var Novo åpent homofil.
Meryl Cassie
Cassie er mest kjent for rollen i The Tribe som Ebony. Skuespillerkarrieren begynte da hun var 11 år, men hun fikk rollen for The Tribe først da hun var 14. Cassie har erfaring for skuespill fra Xena.
Begge søstrene til Cassie har vært med i The Tribe.
Cassie har sunget i mange av sangene på The Tribe.
Olaf T. Ranum
Olaf Theodor Ranum (født 24. juni 1914 i Trondheim, død 26. februar 2004) var en norsk musikkhandler, impresario og mesén, som i hele sitt liv spilte en betydelig rolle i Trondheims og Trøndelags musikkliv.
Han ble slått til ridder av Polyhymnia i 1960 og ble ridder av 1. klasse av St. Olavs Orden i 1974. Han mottok også Trondheim kommunes kulturpris og Sør-Trøndelag fylkes kulturpris.
Blant de musikere han aktivt og personlig hjalp frem, kan nevnes Arve Tellefsen, Elise Båtnes, hornisten Bjørn Fosdal (solohornist i Det Kongelige Kapel & Danmarks Radios symfoniorkester) og Brynjar Hoff. I tillegg var han mer varmhjertet og musikkinteressert enn en rigid forretningsmann, og det finnes et utall anekdoter om hans raushet for musikkens sak. Han var medlem av Den norske Frimurerorden.
Ringve Museum viste i 2000 utstillingen ''«100 år i musikkens tjeneste». Olaf T. Ranums musikkhandel og konsertbyrå i to generasjoner og 100 år''.
Christer Malmberg
Christer Malmberg er en svensk tidligere fotballspiller. Malmberg, som var midtbanespiller, spilte 43 kamper og scoret fem mål for Malmö FF fra 1966 til 1975.
Trutnov
Trutnov (tysk: Trautenau) er en tsjekkisk by som ligger nord i landet nær grensen til Polen. Den har cirka 30 000 innbyggere. Byen ligger i regionen Hradec Králové.
Byen ble trolig grunnlagt tidlig på 1200-tallet. Den lå i Østerrike inntil staten Tsjekkoslovakia ble opprettet etter 1. verdenskrig. Under krigen mellom Østerrike og Preussen ble slaget ved Trautenau utkjempet 27. juni 1866 og førte til en kostbar østerriksk seier. Etter München-traktaten i 1938 ble byen sammen med resten av Sudetenland innlemmet i Tyskland, men gitt tilbake til Tsjekkoslovakia etter Tysklands nederlag i 1945.
I 1904 stiftet tyske arbeidere i Trautenau Deutsche Arbeiterpartei (Tysk Arbeiderparti), DAP, for å forsvare sine interesser mot billig tsjekkisk arbeidskraft som drev streikebryteri. Tilhengerne begynte snart å kalle seg nasjonalsosialister. Partiet var en forgjenger for partiet med samme navn i München, som senere ble Adolf Hitlers naziparti.
Roberto Bravo
Roberto Bravo (født i 1947 i Villa Azueta, Veracruz, Mexico) er en anerkjent meksikansk forfatter.
Charles Barkley
Charles Barkley (født 20. februar 1963) er en amerikansk tidligere basketballspiller.
Han går blant annet under kallenavnet «Sir Charles», og var en dominerende spiller i NBA i 1980- og 1990-årene. Han ble kåret til NBAs Mest verdifulle spiller i 1993, og har OL-gull fra 1992 og 1996.
Han ga seg i år 2000, og har etter dette jobbet som kommentator på TV.
Split lufthavn
Split lufthavn (IATA: SPU, ICAO: LDSP) er en flyplass som betjener Split og Kaštela i Kroatia.
Flyplassen er den nest største i landet med over 3 000 000 passasjerer i 2018. Flyplassen er en viktig hub for Croatia Airlines.
Gabriel Zaid
Gabriel Zaid (født i 1934 i Nuevo León) er en meksikansk forfatter og poet.
Zaid var medlem av styret i Vuelta-magasinet fra 1976 til 1992. Zaid har også vært medlem av El Colegio Nacional siden 26. september 1984 og han satt som medlem av den meksikanske Academy of Language siden 1986. Zaid har blant annet utmerket seg fordi han nesten aldri opptrådte i offentligheten. Grunnen til dette skal springe ut fra hans oppfatning om at en forfatter bør være kjent på grunn av hans litterære verk, ikke på grunn av hans virkelige personlighet. Hans essays har vært veldig innflytelsesrike og omhandlet et stort utvalg av emner, blant annet poesi, økonomi og kritikk av det litterære etablissementet.
Esther Orozco
Esther Orozco (født 25. april 1945 i Guerrero, Chihuahua) er en meksikansk biolog, forsker og politiker. Hun er rektor ved Universidad Nacional Autónoma de México (UNAM), Latin-Amerikas største universitet.
Carrefour (andre betydninger)
Carrefour (fransk for «veikryss») kan vise til:
Esther Orozco
Orozco har arbeidet for UNESCO, og har mottatt utmerkelser som Institut Pasteur-medaljen (1997) og L'Oréal-UNESCOs pris for kvinner i vitenskapen (2006). I 1998 prøvde hun å bli valgt til guvernør i delstaten Chihuahua som representant for partiet PRD. Orozco studerte tok en bachelorgrad i kjemi ved Universidad Autónoma de Chihuahua, og tok doktorgrad i cellebiologi fra Instituto Politécnico Nacional i 1981. Hun er direktør for Instituto de Ciencia y Tecnología del Distrito Federal i Mexico by. Siden 21. april 2010 har hun sittet som rektor ved UNAM.
Demokratisk Kampuchea
right|thumb|Demokratisk Kampucheas flagg
Demokratisk Kampuchea var det offisielle navnet på Kambodsja, som da (og frem til 1989) het Kampuchea, fra 17. april 1975 til 7. januar 1979. Det ble brukt den tiden da Røde Khmer regjerte landet. Grunnleggelsen den 17. april 1975 kom som resultat av et statskupp, og dette gjorde slutt på den første kambodsjanske borgerkrigen gjennom at Røde Khmer-geriljaen tok makten fra Lon Nol-regimet.
Røde Khmer regnet seg som et kommunistisk parti.
Demokratisk Kampuchea ble formelt opphevet etter at Vietnam okkuperte landet. Den ble erstattet av Folkerepublikken Kampuchea. Dette var også en kommunistisk stat, men var mindre despotisk.
José Ádem
José Ádem (født 27. oktober 1921 i Tuxpan, Veracruz, død 14. februar 1991) var en meksikansk matematiker som arbeidet med algebraisk topologi. Han arbeidet ved Princeton University, hvor hans rådgiver var Norman Steenrod. Ádem ble valgt inn til El Colegio Nacional den 4. april 1960.
McFly
McFly er et engelsk pop-rock band etablert i 2003. I 2004 ga bandet ut sin første singel, som bar tittelen 5 Colours in Her Hair.
Jacksonville
Jacksonville er den største byen i den amerikanske delstaten Florida i folketall og den 13. største i USA. Byen er hovedsete i Duval County. I 2010 hadde byen 813 518 innbyggere og metropolområdet mer enn 1,3 millioner innbyggere.
Jacksonville ligger i den nordøstre delen av Florida, ved bredden av elven St.Johns. Bosetningen som senere ble Jacksonville, ble grunnlagt i 1791 under navnet Cowford (på grunn av plasseringen ved en trang passasje i elven hvor kyr ble drevet over). Byen fikk sitt nåværende navn i 1822 etter Andrew Jackson, den første militære guvernøren i Floridaterritoriet og senere den syvende amerikanske presidenten.
3. mai 1901 ble mesteparten av byen ødelagt av en brann.
Siden 1968 har byen delt administrasjon med fylket, noe som gjør den til den største byen i landareal i fastlands-USA og den ellevte største i verden. Byen har et totalt areal på 2 264,5 km². Av dette er 1 962,4 km² landareal og 302,1 km² er vann (13,34 %).
Ca. 20 km nord for byen ligger Jacksonville internasjonale lufthavn.
McFly
Bandet ble stiftet av Tom Fletcher (født 17. juli 1985), sammen med Danny Jones (12. mars 1986), Dougie Poynter (30. november 1987) og Harry Judd (23. desember 1985). De hadde platekontrakt med selskapet Island Records fram til desember 2007, da de startet sitt eget plateselskap Super Records. Bandet ledes av Prestige Management.
Sudbury (London)
Sudbury er et forstadsområde i distriktet Brent i nordvestlige London. Forstaden danner et fredelig boområde i den vestlige delen av Wembley og er sentrert rundt en km vest for jernbanestasjonen Wembley Central.
McFly
I mai 2007 hadde Tom Fletcher (også de med Busted) hatt tolv Topp 10-singler, sju av dem nådde førsteplass på den britiske hitlisten med McFly. De har også hatt to nr. 1 album, først debutalbumet Room on the 3rd Floor og deretter Wonderland. Deres tredje album, Motion in the Ocean, ble utgitt 6. november 2006, og nådde 6.-plass. I november 2007 kom samlealbumet All the Greatest Hits, og det fjerde studioalbumet Radio:Active ble utgitt 22. september 2008. Og det femte studioalbumet Above The Noise ble utgitt 15. november 2010.
Den nordisk-katolske kirke
Den nordisk-katolske kirke er et gammelkatolsk kirkesamfunn opprettet i 1999. Det ble hovedsakelig dannet av tidligere medlemmer fra de lutherske statskirker i de nordiske land.
Bakgrunn
Den nordisk-katolske kirke (DNKK) ble stiftet i 1999 som et misjonsdistrikt under Polish National Catholic Church (PNCC) i USA og Canada. Etableringen fant sted på bakgrunn av forutgående læresamtaler i USA og Norge mellom PNCCs biskoper og et miljø av høykirkelige lutheranere som reagerte på utviklingen i de nordiske statskirkene i den siste del av 1900-tallet, særlig den politiske styringen av kirkene i teologiske spørsmål. Som en kirke med vestlig ritus og ortodoks teologi, befinner PNCC seg i skjæringspunktet mellom vestlig og østlig kirkeliv.
Aktuell status
I 2000 ble Den nordisk-katolske kirke formelt godkjent som kirkesamfunn i Norge, og senere også omfattet av den statlige tilskuddsordning for trossamfunn og skatteetatens gavefradragsordning. I 2014 ble kirken opptatt som medlem av Norges Kristne Råd.
Siden 2011 er Den nordisk-katolske organisert som ett bispedømme. Roald Nikolai Flemestad var kirkens første biskop og ble i 2021 avløst av Ottar Mikael Myrseth. Kirken har menigheter og fellesskap i Norge, Sverige, Tyskland, Ungarn, Frankrike, England, Italia og begynnende virksomhet i Spania.
I 2015 gikk samfunnet gjennom en turbulent periode i Norge og Sverige. Rundt halvparten av prestene og diakonene forlot gruppen og gikk over til andre samfunn, fremst den katolske kirke og ulike ortodokse jurisdiksjoner.
Scrantonunionen
Den nordisk-katolske kirke er en datterkirke til Polish National Catholic Church. PNCC ble stiftet av polske immigranter i en turbulent tid i amerikansk katolisisme. Fra 1988 har en begynnende forsoning funnet sted som en følge av direkte initiativ fra pave Johannes Paul II, blant annet i brev av 4. februar 1992 til PNCCs daværende Prime Bishop. Man deler derfor de pastorale sakramentene med den romersk-katolske kirke. Den romersk-katolske kirke anerkjenner PNCCs embede og sakramentsforvaltning som gyldig på linje med de orientalske kirkene.
PNCC var medlem i den gammelkatolske Utrecht-unionen fra 1907 frem til 2003 da kirken ble ekskludert på grunn av motstanden mot kvinnelige prester og samkjønnet ekteskap. PNCC og DNKK fastholder således opprinnelige gammelkatolske lære, for eksempel kritikken av Maria-dogmene og dogmet om pavens ufeilbarlighet fra 1870 som førte til Utrecht-erklæringen av 1889. For å ivareta den klassiske gammelkatolske læretradisjon, opprettet PNCC i 2008 en ny gammelkatolsk union på basis av Scrantonerklæringen som viderefører Utrecht-erklæringen i en ny kontekst. Erklæringen fastholder forpliktelsen til å holde i hevd kirkens historiske overlevering og slutter seg til kirkefaderen Vincent av Lérins' trosregel: «Kun det er sant katolsk som er trodd av alle, på alle steder og til alle tider».
Scranton-unionen ble operativ i forbindelse med konsekrasjonen av biskop Roald Nikolai Flemestad i 2011, da Den nordisk-katolske kirke ble opptatt som medlemskirke i unionen ved siden av PNCC. Kirken er således en autokefal katolsk kirke innenfor rammen av Scranton-unionen. Scranton-unionens gammelkatolske identitet består i at kirkene anvender vestlig ritus, men bygger læremessig på østlig teologi, slik det kommer til uttrykk i den formelle lærekonsensus mellom de gammelkatolske kirkene og de kalkedonensiske patriarkatene.
Organisasjon i Skandinavia og Europa for øvrig
I Norge er fellesskapene geografisk inndelt i to prostier, Selje prosti med menigheter i Bergen, Trondheim og Ålesund og Viken prosti, med menigheter i Oslo og Fredrikstad. Virksomheten i Sverige er organisert som et erkediakonat. Det ledes av en biskopsvikar og har etablerte fellesskap i Stockholm og Karlskrona. Samfunnet har 95 registrerte medlemmer i Norge.
I de øvrige europeiske land er fellesskapene organisert som administrasjoner under biskopen og vanligvis ledet av en generalvikar. Innenfor den tyske administrasjon er det også et ekumenisk cistersienserkloster i Port Royal-ordenen med moderhus i Kaufbeuren og filiatur i Ebenweiler i (Baden-Württemberg).
McFly
Begynnelsen
Tom Fletcher møtte opp på audition for bandet Busted, men ble ikke plukket ut. Managementet til Busted likte ham derimot, og han begynte å skrive sanger sammen med James Bourne. Han har blant annet vært med på å skrive de fleste sangene på Busteds andre album A Present for Everyone. Fletcher ble spurt om å filme auditioner for et nytt boyband, V. Der møtte han Danny Jones som trodde at det var audition for et Busted-lignende band. Fletcher og Jones ble raskt venner og managementet viste også interesse for Jones. De begynte å skrive sammen, og i to måneder bodde de på InterContinental Hotel i London for å skrive sanger sammen med Bourne. Det ble satt inn en annonse i musikkavisen NME etter en bassist og trommeslager, og på auditionen i Covent Garden ble McFly besatt av Dougie Poynter og Harry Judd. Navnet fikk de fra Fletchers favorittfilm Tilbake til fremtiden der hovedfiguren heter Marty McFly.
Room on the Third Floor
Det første albumet til de unge musikerne ble en suksess. Albumet fikk navnet på grunn av at de fleste sangene ble skrevet i tredje etasje på et hotell i London. I starten var McFly tydelig inspirert av 60-tallsband som The Beach Boys og The Beatles. Debutsingelen 5 Colours in Her Hair ble utgitt den 29. mars 2004 og holdt seg på førsteplass i England i to uker.
Wonderland
I mars 2005 slapp McFly den doble A-side-singelen All About You/You've Got a Friend til inntekt for den britiske veldedighetsorganisasjonen Comic Relief. Fletcher hadde opprinnelig skrevet All About You til kjæresten sin som valentinsdagspresang, men når de ble spurt om de ville gi ut en sang for Comic Relief falt valget på denne. I forbindelse med dette dro bandet til Uganda for å se hva pengene fra singelen skulle gå til. Videoen til You've Got A Friend ble filmet her. Singelen lå på førsteplass i en uke fra 13. mars 2005.
Den andre singelen fra Wonderland, I'll Be Ok, ble uttgitt i Storbritannia den 15. august 2005 og ble den fjerde singelen til McFly som gikk til toppen av listene. Selve albumet ble gitt ut den 29. august 2005 og gikk til topp på en hitliste. Ifølge Guinness rekordbok er bandet nå det yngste bandet hvor to første album har gått rett inn på førsteplass på de britiske hitlistene. På dette albumet var band-medlemmene avbildet med svarte klær, og tekstene handlet om midtlivskrise og selvmord. Dette var et brudd med surfer-stilen på Room on the 3rd Floor. Den tredje singelen I Wanna Hold You ble utgitt den 17. oktober, og ga dem 6 topp 3 singler. Den fjerde doble singelen ble gitt ut 12. desember senere på året og het Ultraviolet/The Ballad Of Paul K. Til dags dato er det den McFly-singelen som har gjort det dårligst på listene.
I forbindelse med det nye albumet gjennomførte bandet en arena-turné høsten 2005. De hadde med seg et orkester, og showet i Manchester, men ble filmet for deres første DVD: The Wonderland Tour - Live in Manchester. Også denne gikk rett til topps, noe som kan settes i sammenheng med at en rekke halvnakne bilder som var tatt av band-medlemmene bak scenen, florerte på nettet i dagene før albumet ble lansert.
Just My Luck (2006)
McFly har gitt ut tre album i England, og ett i USA. Just My Luck, utgitt 12. mai 2006, var bandets amerikanske debut der de tok sanger fra de to første albumene og satt i sammen til ett album. Just My Luck er også navnet på den kritiker-slaktede Hollywood-filmen med Lindsay Lohan og Chris Pine, der McFly opptrådte som seg selv. Bandet var i USA en stund for å spille inn filmen og for å promotere albumet sitt. Albumet oppnådde en 25.-plass på US Hotseekers-listen.
Motion in the Ocean
Den første singelen fra Motion in the Ocean var sangen Please, Please, utgitt i England som en dobbel singel sammen med en sang av Queen, Don't Stop Me Now. Singelen nådde 1.-plass den 23. juli 2006, og ble dermed bandets femte nummer 1-singel. Overskuddet gikk til veldedighetsorganisasjonen Comic Relief s underorganisasjon Sports Relief. Ettersom McFly tapte et veddemål med eieren av London-baren G-A-Y, måtte de komme nakne opp på scenen på baren mens de spilte Please, Please.
Den 14. september 2006 var det offisielt at det tredje albumet skulle hete Motion in the Ocean. Tittelen stammer fra noe en venn av guttene, som de møtte mens de var i USA, hadde sagt. Det ble utgitt november den 6. i 2006, og albumet nådde 6.-plass.
Star Girl var den andre singelen fra dette albumet. Den ble skrevet etter at Fletcher hadde en drøm om at han ble forelsket i et romvesen, og også denne sangen nådde til førsteplass på de engelske hit-listene. Etter dette ble singelen med sangene Sorry's Not Good Enough/Friday Night utgitt 18. desember 2006, og kom til 3.-plass. Sangen Friday Night er også med i filmen Night at the Museum. Baby's Coming Back/Transylvania ble sluppet 7. mai 2007. Den skulle egentlig slippes 26. februar, men bandet utsatte den fordi de skulle dra tilbake til Uganda for å se utviklingen som har skjedd etter sist de var der.
Høsten 2006 la McFly ut på sin andre arena-turne. Selv om tittelen var The Motion in the Ocean Tour, spilte de bare fire sanger fra albumet. I 2007 ble albumet relansert som en CD + DVD utgave, hvor DVD-en inneholdt et show fra turneen. Denne gangen nådde albumet 14.-plass.
Sudbury (London)
Stedsnavnet Sudbury er første gang dokumentert på slutten av 1200-tallet som Suthbery, det vil si det sørligste herregodset. Den nordlige motpart kan ha vært herregodset Harrow Hill, i det området som nå er kjent som Wembley Central.
Store deler av dette området tilhørte en gang Barham-familien som har gitt sitt navn til en rekke lokale landemerker, blant annet Barham School og Barham Park. Store deler av området utgjorde inntil 1930-årene allmenningen Sudbury Common. Det har siden blitt utviklet til et av de grønnere forstadsområdene i London.
Sudbury undergrunnsstasjon betjener Piccadilly-linjen.
McFly
Greatest Hits (2007)
McFlys første samlealbum ble gitt ut 5. november 2007. Samlealbumet kom i to versjoner: Greatest Hits som inneholder de største hitene til bandet pluss et par nye låter, og All the Greatest Hits som inneholder alle singlene fra McFlys karriere. Albumet nådde tredjeplass på den britiske hitlisten. Den første og eneste singelen derfra var The Heart Never Lies og ble sluppet høsten 2007. Den kom også på tredjeplass.
Radio:ACTIVE (2008)
Deres album Radio:ACTIVE kom ut 20. juli 2008. Den ble gitt ut gratis via den britiske søndagsavisen The Mail. Den første singelen fra dette albumet er One for the radio og kom på andreplass. Den andre singelen fra dette albumet heter Lies. De ga også ut Do Ya som singel til veldedighet for Children in need. Do Ya singelen er dobbel med coversangen Stay with me. Dette albumet ble sluppet under deres eget plateselskap Super Records og er til dags dato en favoritt blant mange fans.
Above The Noise (2010)
Bandets femte studioalbum Above the Noise ble lansert 15. november 2010. Den første singelen fra dette albumet var låta Party Girl, som ble utgitt 6. september. Singel nummer to var Shine A Light (med Taio Cruz som gjestevokalist) kom ut 8. november. Dette albumet ble gitt ut samtidig som DVD-en Behind the Noise.
Young Dumb Thrills (2020)
Det lenge ettertraktede sjette studioalbumet ble sluppet 13. november 2020. Det plasserte seg som nummer to på de britiske albumlistene første uka og ble dermed bandets høyeste plassering på den lista siden Wonderland fra 2005. Den første singelen Happiness ble sluppet 20 juli 2020. Singel nummer to Growing Up hadde med seg Blink 182 s Mark Hoppus som både låtskriver og gjestevokalist og ble sluppet 4 september samme år. Tonight is the night var albumets tredje singel og ble sluppet 1 oktober 2020. Den fjerde og siste singelen fra Young Dumb Thrills ble sluppet 21 januar 2021 og het You're Not Special.
Power To Play (2023)
9. juni slapp bandet Power To Play. Et album som fokuserer på det McFly liker aller best; gitarer og gode live opptredener. 23. mars slapp de den første singelen "Where Did All The Guitars Go?" og konseptet for dette albumet blei dermed introdusert. Gitarriff og drum fills for dayyyyyyyyyyyyyyyyyyyyyyyyys. 26. april slapp de albumets andre singel: God of Rock & Roll og det ble klart for alle at rock & roll saves the soul.
Pedro Carmona-Alvarez
Pedro Carmona-Alvarez (født 15. februar 1972 i Chile) er en chilenskfødt norsk forfatter og musiker.
Carmona-Alvarez debuterte som forfatter i 1997 med diktsamlingen Helter. Den er preget av forfatterens bakgrunn fra to svært forskjellige kulturer. Siden har han utgitt en rekke diktsamlinger, romaner og essays. Han har vært elev og senere undervist ved Skrivekunstakademiet i Hordaland. Han arbeider med gjendiktninger fra blant annet spansk og har tidligere vært medredaktør i litteraturtidsskriftet Vagant og redaktør for Cappelens debutantantologi Signaler.
Carmona-Alvarez spilte i bandet Sister Sonny i flere år,. Han lager egen musikk under navnet Moonpedro.
Leif Jacobsen
Leif Sverre Jacobsen (født 10. februar 1946) er en norsk teolog og forkynner. Han er utdannet metodistprest og har vært aktiv både innen metodistsamfunnet, pinsebevegelsen og trosbevegelsen. Han tok sin teologiske doktorgrad i 2004 med avhandlingen «The leadership factor in church planting projects in Norway from 1990 to 2000».
Tidlig karrière
Jacobsen var i sine tidlige år metodistprest i Hvittingfoss (1969–71) og Sandefjord (1971–72). Han meldte seg ut av metodistsamfunnet i 1972 som en følge av sitt syn på dåpen. Etter dette virket han som forkynner i Drammen pinsemenighet, hvor han senere ble forstander (1973–74). Han har også vært forstander i pinsemenighetene i Brevik (1974–78) og i Bergen (1978–84). Der han var forstander i Menigheten Filadelfia, som i denne perioden opplevde en meget stor vekst. I tillegg til dette har Jacobsen undervist i mange år på bibelskolen i Sarons Dal, hvor han også var rektor frem til 1984.
Den karismatiske fløy i pinsebevegelsen
Som forkynner i pinsebevegelsen kom han i kontakt med det karismatiske miljøet i pinsebevegelsen. Dette miljøet besto av blant andre Aril Edvardsen, Kjell Haltorp og Åge Åleskjær. Han var også med under etableringen av Ten Center, som var et uttrykk for den karismatiske fornyelse innen pinsebevegelsen. Som et kuriosum kan nevnes at han var den som introduserte Åge Åleskjær for Kenneth Hagins bøker.
Oppgaver innen trosbevegelsen
I 1985 stiftet Jacobsen Bergen Kristne Senter sammen med Kåre Kristing, som hadde bakgrunn fra Kristent fellesskap i Bergen. Menigheten gikk i 1999 inn i Levende Ord. I 1989-94 var han ansatt som medpastor i Oslo Kristne Senter med ansvar for menighetens bibelskole. I 1994-02 var han ansatt i Sørlandet Bibel- og Misjonssenter som forkynner med administrativt ansvar. Han flyttet så tilbake til Bergen hvor han sammen med menigheten Bergen Kristne Senter gikk inn i Levende Ord hvor han jobbet som medpastor og som lærer på menighetens bibelskole. Han fikk en sentral rolle som styreleder under krisen som oppsto i menigheten i 2005/2006.
Øvrige oppgaver innen kristenheten
Jacobsen er en av oversetterne av Bibelen Guds Ord som kom ut i 1997.
Dagens situasjon
Jacobsen jobber i dag som IT-sjef i et internasjonalt firma. Ved siden av denne stillingen vil han fra 1. august 2008 fungere som hovedpastor i Centralkirken i Bergen, som er en menighet i Metodistkirken.
20. mars
20. mars er den 79. dagen i året, den 80. i skuddår. Det er 286 dager igjen av året.
Navnedag
Joakim, Kim
Thomas Voeckler
Thomas Voeckler (født 22. juni 1979 i Schiltigheim) er en fransk, tidligere profesjonell syklist.
20. mars
Fødsler
Se flere som er født 20. mars i Kategori:Fødsler 20. mars.
Thomas Voeckler
Thomas Voeckler debuterte som profesjonell i 2001 for det franske laget Bonjour-Team, som senere har skiftet navn tre ganger, først i 2003 til Brioches La Boulangère, i 2005 til Bouygues Télécom og i 2011 til Europcar
20. mars
Dødsfall
Se flere som døde 20. mars i Kategori:Dødsfall 20. mars.
Thomas Voeckler
Han deltok første gang i Tour de France i 2003, og endte på 117.-plass. I 2004 ble Voeckler fransk mester i landeveisritt.
På 5. etappe i Tour de France 2004, fra Amiens til Chartres, overtok Voeckler den gule ledertrøya. Etter at et femmannsbrudd gikk helt til mål, ledet Voeckler Tour de France med over 12 minutter ned til Lance Armstrong. Han måtte gi ledertrøya fra seg etter 15. etappe, og kjørte videre med den hvite ungdomstrøya helt til den nest siste etappen, temporittet ved Besançon. Der ble russeren Vladimir Karpets for sterk. Det franske publikummet satte stor pris på Voecklers store kampvilje.
Etter sin flotte 2004-sesong hadde Voeckler en litt mindre sterk sesong i 2005. 2006 ble derimot en ny god sesong for han, med fem seiere, blant annet høstklassikeren Paris-Bourges. I 2007 vant han GP Ouest-France. Etter utallige forsøk, vant han endelig sin første Tour de France-Etappe etter et utbrudd på den 5. etappen i Tour de France 2009.
Thomas Voeckler bor i Vendee-distriktet, som også er en av de største sponsorene til laget Bouygues Telecom. Bouygues Telecom har et tett samarbeid med juniorlaget Vendee U, hvorfra de rekrutterer mange av sine syklister. Voeckler selv syklet også for Vendee U før han ble profesjonell.
1985
1985 (MCMLXXXV) i den gregorianske kalenderen var et år uten skuddag som begynte på en tirsdag.
Se også
Århundrer: 18. århundre – 19. århundre – 20. århundre – 21. århundre
Tiår: 1930-årene – 1940-årene – 1950-årene – 1960-årene – 1970-årene – 1980-årene – 1990-årene – 2000-årene – 2010-årene – 2020-årene – 2030-årene
Rocco Mediate
Rocco Mediate (født 17. desember 1962) er en amerikansk golfspiller på PGA-touren.
Mediate er født i Pennsylvania og studerte ved Florida Southern University før han ble profesjonell golfspiller i 1985. Han har slitt med ryggproblemer i flere perioder, og begynte tidlig å bruke lang putter. Han ble den første til å vinne på PGA-touren med lang putter da han tok førsteplassen i Doral–Ryder Open i 1991. Han tok en ny seier i KMart Greater Greensboro Open i 1993, men var deretter sykemeldt i lang tid på grunn av prolaps før han vendte tilbake til touren i 1996 med medisinsk unntaksrett.
Han tok nye seire på touren i 1999, 2000 og 2002, og arbeidet hardt for å forebygge ryggproblemene. I 2003 byttet han tilbake til vanlig putter.
Stephen Moyer
Stephen Moyer (født 1969) er en britisk skuespiller. Han er kjent for sin rolle som vampyren Bill Compton i TV-serien True Blood.
Privatliv
Moyer ble født i Brentwood i Essex, hvor han ble navngitt Stephen John Emery. I 2000 fikk han sønnen Bill, og i 2002 ble datteren Lilac født. Han giftet seg med kollegaen i True Blood, Anna Paquin, etter å ha vært forlovet i ett år.
Moyer har studert ved St. Martin's School og ved the London Academy of Music and Dramatic Art. Han har engasjert seg mye i Brentwood Theatre, spesielt i støtte for deres kampanje Reaching Out, Building On, for å lage backstage-fasiliteter.
Euphratensis
Euphratensis eller Augusta Euphratensis (Euphratesia; Εὑφρατησία) var en romersk provins i Storsyria.
En gang mellom 330 og 350 (sannsynligvis ca. 341) ble provinsen Euphratensis utskilt fra Syria Coele langs øvre Eufrats vestre bredd. Den omfattet blant annet områdene Commagene og Cyrrhestice.
Hovedstad var Cyrrus eller muligens Hierapolis Bambyce.
Bispeseter i oldtiden
Følgende gamle bispeseter i den romerske provins Syria Euphratensis I er oppført i Annuario Pontificio som titularbispedømmer:
Følgende gamle bispeseter i den romerske provins Syria Euphratensis II er oppført i Annuario Pontificio.
Otho
Otho (latin: Marcus Salvius Otho Caesar Augustus; født 28. april 32, død 16. april 69) var romersk keiser i tre måneder, fra 15. januar til 16. april 69. Han var den andre keiseren i året med de fire keisere. Etter sigende for å spare Romerriket for en opprivende innbyrdeskrig begikk han selvmord da hæren til Vitellius nærmet seg.
Fødsel og bakgrunn
Otho tilhørte en gammel og adelig etruskisk familie som nedstammet fra fyrster i Etruria og bosatt i Ferentinum (dagens Ferento i nærheten av Viterbo) i Etruria.
Tiruvallur (distrikt)
Tiruvallur (tamilsk: திருவள்ளூர் மாவட்டம் ) er et distrikt i den indiske delstaten Tamil Nadu. Distriktets hovedstad er Tiruvallur.
Demografi
Ved folketellingen i 2011 var det 3,725,697 innbyggere i distriktet, mot 2,754,756 i 2001. Den urbane befolkningen utgjør 65,30 % av befolkningen.
Otho
Fødsel og bakgrunn
Marcus Salvius Otho ble født i Ferentium (dagens Ferento i nærheten av Viterbo) i sørlige Etruria i år 32. Hans familie hadde gamle etruskisk røtter, men tilhørte ikke det gamle aristokratiet, men hadde oppnådd politisk framgang under keiserne. Hans bestefar hadde blitt opphøyd fra samfunnsklassen equites («de som stilte med hest i krig») og til rangen av senator av Augustus, og kom til å bli romersk konsul. Hans far oppnådde status som patrisier under Claudius.
Tiruvallur (distrikt)
Demografi
Barn i alderen 0 til 6 år utgjorde 9,93 % i 2011 mot 11,97 % i 2001. Antallet jenter i den alderen per tusen gutter er 954 i 2011 mot 957 i 2001.
Otho
Fødsel og bakgrunn
Otho var i begynnelsen en av de unge, uvørne, festglade adelige som Nero omga seg med. Dette vennskapet kom til en brå slutt i 58 på grunn av Othos hustru, adelskvinnen Poppaea Sabina. Otho hadde introdusert sin vakre hustru for keiseren da Poppaea hadde insistert, og hun innledet et seksuelt forhold som til sist ført til hennes for tidlige død. Etter i hemmelighet å ha posisjonert seg som keiserens elskerinne, skilte hun seg fra Otho og fikk Nero til å sende ham vekk som guvernør av den fjerne provinsen Lusitania (tilsvarer dagens Portugal). Deretter ble hun Neros andre hustru i 62.
Tiruvallur (distrikt)
Taluker
I Tamil Nadu er taluk det tredje administrative nivået, under staten og distriktene. Tiruvallur distrikt har 9 taluker.
Otho
Galbas opprør og død
Otho ble værende i provinsene i ti år, og hans administrasjon var preget av en moderasjon som var uvanlig for tiden. I Roma begikk Nero selvmord i juni 68. Da hans naboguvernør i Hispania Tarraconensis, Galba gjorde opprør, var Otho den første som erklærte sin støtte. Otho fulgte ham til Roma i juli, og han vant deretter lojaliteten til sine tropper da han viste omtanke for deres anstrengelser da han marsjerte til Roma sammen med dem. Galba ble keiser så snart han nådde Roma. Othos motiver var utvilsomt den ydmykelse og behandling som han hadde mottatt fra Nero, men han var også motivert av personlige ambisjoner. Galba var en eldre mann, og Otho, oppmuntret av astrologers forutsigelser, forventet å etterfølge ham som keiser.
Galba hadde vært i Roma i ikke mer enn to måneder da troppene i øvre Germania den 1. januar 69 nektet å erklære sin troskap til ham og isteden fulgte soldatene stasjonert i nedre Germania i å utrope deres hærfører Aulus Vitellius som deres nye keiser. For vise at han fortsatt styrte valgte Galba sin etterfølger Piso Licinianus. Han nedstammet fra edel slekt, Pompeius og Crassus var blant hans forfedre, men han manglet helt militær eller administrativ erfaring. Det betydde lite for soldatene, eller det romerske senatet, men det gjorde Otho rasende.
Galbas konsul Titus Vinius hadde foreslått Otho, men Galba mente at Otho hadde en slapp moral. Den krenkede Otho besluttet at det krevdes direkte innvirkning for at astrologene skulle få rett. Ikke bare var Otho populær i hæren, men Galba var tilsvarende avskydd. Det var ikke vanskelig for ham å involvere pretorianergarden (keiserens spesialstyrke av livvakter) mot Galba. Den 15. januar 69 ble Otho til deres leir hvor han ble værende mens deler av garden red inn til Roma og oppsøkte Galba ved Forum Romanum. Galba ble hakket til døde i gaten av et titalls soldater. Vinius ble også drept til tross for at han ropte ut at Otho ikke hadde beordret hans død. Av alle keisernes livvakter var det bare en som våget å stå opp mot morderne, centurion Sempronius Densus. Bevæpnet med kun en dolk stilte han seg opp mot soldatene og fordømte deres forræderi. Da ga Piso Licinianus tid til å flykte og han løp inn i tempelet til vestalinnene. Soldatene lot seg ikke forhindre av helligdommens ukrenkelighet, fant ham og trakk ham ut i gaten hvor de drepte ham. Soldatene tok mot deres hoder tilbake til Otho som i henhold til Tacitus «studerte ofrenes mishandlete hoder med merkverdig ondskapsfullhet, som om hans øyne ikke kunne drikke seg utørst». Et hundre og tjue soldater krevde æren for å ha drept Galba og Licinianus og forventet å bli belønnet. Det ble satt opp en liste med deres navn, men da Otho senere ble avsatt av Vitellius, fant den nye keiseren listen og beordret dem alle henrettet.
Foran de avhogde hodene hyllet soldatene Otho som den keiseren, og et hjelpeløst senat belønnet den samme kvelden Otho med de keiserlige titlene.
Som keiser
Det er ikke mulig rekonstruere en detaljert kronologi for Othos korte styre på åtte og en halv uke som keiser, fra 15. januar til 15. mars. Ved å ha vært vitne til hvordan Otho ved mord hadde tatt makten og minnet om ham som en tidligere venn av Nero, gjorde at senatet vurderte den nye keiseren med dyp mistenksomhet. Hans første oppgaver var å sikre makten og forsøke å forsone ulike grupperinger. Han fortsatte innynde seg hos pretorianergarden samtidig som han forsøkte å vinne over senatet ved å følge en streng konstitusjonell linje og ved å opprettholde bemyndigelsene for konsuler som ble fremmet av Nero og Galba. I provinsene er det en del indikasjoner på at han forsøkte utjevne for Galbas gjerrighet ved å være mer sjenerøs med statsborgerskap. Provinsene sverget lojalitet til ham. På tempelveggene i Egypt ble han avbildet som farao. Han synes generelt opptatt av ikke å støte fra seg noen. Et tegn på at han ville vinne over gjenværende tilhengere av Nero, beordret Otho at den døde keiserens statuer skulle restaureres. Han gjeninnsatte en del av Neros myndighetspersoner, inkludert den unge kastrerte gutten Sporus som Nero hadde giftet seg med, og den påtenkte fullførelsen av Domus Aurea, som Nero hadde igangsatt, ble annonsert.
Ytterligere politiske beslutninger stoppet opp da nyheten nådde Roma at hæren i Germania ikke bare hadde erklært Vitellius, hærføreren for hæren i nedre Germania, for ny keiser, men han marsjerte allerede med hæren mot Italia. Etter forgjeves å forsøke å vinne Vitellius over på sin side ved å tilby ham en andel av Romerriket, måtte Otho forbedre seg på krig. Fra fjerne regioner kunne han ikke forvente hjelp, men legionene i Dalmatia, Pannonia og Moesia stilte seg på hans side, og pretorianergardens kohorter var i seg selv en formidabel styrke. Otho hadde tilgjengelig fire legioner fra Pannonia og Dalmatia, tre legioner fra Moesia, og hans egen keiserlige følge på rundt 9000 soldater. Vitellius' egne tropper utgjorde til sammen rundt 30 000 soldater, som ble delt i to, ledet av Aulus Caecina Alienus og Fabius Valens, bestående av henholdsvis rundt 15 000 og 20 000 hver for seg.
Den 14. mars begynte Otho, uforferdet av varsler og profetier, å marsjere nordover i spissen for sine tropper for å hindre Vitellius' hær å komme inn i Italia, men han var for sent ute. Isteden måtte troppene bli stasjonert i Placentia og holde linjen ved Poelven. Othos fremste hær, ledet av Gaius Suetonius Paulinus, forsvarte Placentia og beseiret Alienus, som Vitellius hadde sent over Alpene. Men deretter ankom Fabius Valens' hær, som hadde tatt omveien via Gallia.
Vitellius' hærfører var innstilt på et avgjørende slag, slaget ved Bedriacum, rundt 35 km øst for Cremona, og de hadde fordel ved at Othos leir var delt og preget av ubesluttsomhet. Othos mer erfarne kommandanter vektla viktigheten av å unngå konfrontasjon, i det minst inntil legionene fra Dalmatia kom fram, men Othos eldre bror Titianus og Proculus, prefekt for pretorianergarden, støttet Othos utålmodighet, og skjøv all opposisjon til side, og besluttet å avansere.
Otho selv forble bak med en betydelig reserve ved Brixellum på sørbredden av Po. Hans hær krysset Po og slo leir ved Bedriacum, en liten landsby ved Via Postumia som lå på ruten for legionene fra Dalmatia. De etterlot en sterk avdeling for forsvare leiren, og fortsatte langs Via Postumia mot Cremona. En kort distanse fra byen møtte de uforventet troppene til Vitellius. Othos soldater kjempet desperat, men ble tvunget til å flykte tilbake til leiren ved Bedriacum. I henhold til Cassius Dio ble rundt 40 000 menn drept i kampene. Den neste dagen kom Vitellius' hær fram til Bedriacum, og Othos hær overga seg og sverget lojalitet til Vitellius.
Død
Da nyheten om nederlaget nådde Otho ved Brixellum dagen etter forsto han at han var beseiret. En ny runde med kamp ville involvere ikke bare en betydelig omgruppering av gjenværende soldater, men en blodig borgerkrig om Vitellius' hær nådde Roma. Han rådet sine venner og familie om ta forholdsregler for sin egen trygghet og trakk seg deretter tilbake til sitt som for sove. Tidlig om morgenen den 16. april 69 stakk han selv til døde med en dolk.
Hans gravbål ble utført øyeblikkelig. En enkel gravstein ble reist til hans ære ved Brixellum med en enkel inskripsjon; "Diis Manibus Marci Othonis." Da han døde var han to uker unna sin 37. fødselsdag. Han hadde vært keiser i knappe tre måneder. I henhold til Suetonius ble han beskrevet som en liten mann med bein som stakk ut på hver side. Han var forgjengelig nok til at han fikk hårene på kroppen plukket av tjenere, og bar en parykk for å skjule sitt tynne hår. Juvenalis i et avsnitt i sine satirer, nevnte Otho som forgjengelig, som dekket ansiktet med sminke for å se bra ut. Som keiser hadde han styrt med mer visdom enn noen hadde forventet.
Ellen Andrea Wang
Ellen Andrea Wang (født 10. oktober 1986) er en norsk prisvinnende bassist, vokalist, komponist som beveger seg musikalsk mellom jazz, pop og indiejazz. Hun har spilt med musikere og artister som Sting, Manu Katché, Marilyn Mazur og Bugge Wesseltoft. Hun mottok spellemannprisen for albumet Run Boy, Run med gruppa GURLS i 2019 og har vært nominert til spellemannsprisen med soloalbumet Blank Out Jazzland Recordings 2017. Wang var Artist In Residence på Moldejazz i 2021.
Karriere
Wang startet indie-jazz bandet Pixel i 2009 som har vunnet UK Music Video Awards for musikkvideoen og komposisjonen «Call Me» som er skrevet av Wang. Fra 2010 til 2012 turnerte hun med Dag Arnesens Norwegian Song-trio, som i tillegg besto av Dag Arnesen på piano og Pål Thowsen på trommer. De spilte inn Norwegian Songs 3. I 2014 kom soloalbumet Diving med Erland Dahlen på trommer og Andreas Ulvo på tangenter. Wang mottok internasjonal oppmerksomhet rundt sin første utgivelse i eget navn og ble omtalt som «One of the five best young female jazz musicians» av The Guardian. Wang begynte å turnere med den internasjonalt anerkjente franske trommeslageren Manu Katché i 2015. Våren 2016 spilte hun med Sting på Olympia i Paris.
I 2017 ga hun ut Blank Out, sin andre utgivelse, og ble nominert til Spellemannprisen 2017 i klassen jazz.
I 2019 kom albumet Closeness med den britiske Rob Luft på gitar og svenske Jon Fält på trommer. Albumet er en homage til den amerikanske jazzbassisten Charlie Haden og albumet fikk stor oppmerksomhet. Albumet var en periode den mest solgte vinylen i Norge!
Wang har siden 2013 vært medlem av jazztrioen GURLS og deltatt på en rekke albumutgivelser med diverse artister.
Ellen Andrea Wang er oppvokst i Fall, Søndre Land og er datter av pastor og jazzmusiker Øystein Wang. Hun er kusinen til vokalisten Marthe Wang.
Hun er utdannet ved Norges musikkhøgskole med master i utøvende/improvisasjon, der hun studerte hos Bjørn Kjellemyr.
Ellen Andrea Wang har samarbeidet med musikere som Marilyn Mazur, Dominic Miller, Bugge Wesseltoft, Arve Tellefsen, Kjetil Bjerkestrand, Kristian Kristensen, Lars Lillo-Stenberg, Arild Andersen, Kringkastingsorkesteret, Didier Lockwood, Hanna Paulsberg, Rohey Taalah, Noa, Nils Landgren, Mathias Eick, Stian Carstensen, Ola Kvernberg, Jon Balke, Tore Brunborg, Magne Furuholmen og Palle Mikkelborg.
Manité
Manité var et bildebyrå dannet av de norske freelancefotografene Arild Kristo, Robert A. Robinson og Dan Young i 1962.
Som et svar på den utrygge situasjonen med ujevn inntekt som mange fotografer befant seg i, ble billedbyrået Manité dannet. Det var lettere å bygge seg opp en posisjon som fotograf når man ikke stod alene. Manité ble dannet etter modell av bildebyrået Magnum, grunnlagt av bla Henri Cartier-Bresson og Robert Capa.
Bildene til Manité preges av en interesse for det menneskelige og sosiale, noe som tydelig kommer fram på Manité gruppens mange kjente bildeserier og prosjekter.
Manité ble lagt ned i 1967. I 1998 presenterte Museet for Samtidskunst en omfattende utstilling, Manité 1962-1967, med fotografi og film fra gruppen.
Erbium
Erbium er et grunnstoff med kjemisk symbol Er og atomnummer 68.
Historikk
Erbium ble oppdaget i 1843 av den svenske kjemikerern Carl Gustaf Mosander. Mosander undersøkte stoffet yttria fra mineralet gadolinitt, og separerte det i tre forskjellige oksider som han kalt yttria, erbia og terbia. På dette tidspunktet var imidlertid erbia og terbia forvekslet, og i 1860 ble terbia omdøpt til erbia, og i 1877 ble det som opprinnelig var kalt erbia omdøpt til terbia. Det antatt rene erbiumoksidet viste seg å også inneholde grunnstoffene scandium, holmium, thulium og ytterbium, noe som senere ble vist av den franske kjemikeren Marc Delafontaine. Rent erbiumoksid ble fremstilt i 1905 av den franske kjemikeren Georges Urbain og den amerikanske kjemikeren Charles James uavhengig av hverandre. Forholdsvis rent metallisk erbium ble først fremstilt i 1934 av de tyske kjemikerne Wilhelm Klemm og Heinrich Bommer. Metoden de brukte var å redusere en blanding av erbiumklorid og kaliumklorid med kalium-damp.
Erbium har fått sitt navn etter Ytterby gruve i Vaxholm kommune i Stockholms skjærgård.
Egenskaper
Erbium er et mykt og smibart sølvhvitt metall som tilhører lantanoidene og sjeldne jordmetall. Det oksiderer ikke like raskt i luft som noen av de andre sjeldne jordmetallene, og får et grått oksidsjikt. Ved høyere temperaturer forbrenner det til erbiumoksid (Er2O3), og i vann reagerer det under dannelse av hydrogen og hydroksid. Erbium løses opp i mineralsyrer, også her under dannelse av hydrogen. Erbiumsalter har rosa farge, og grunnstoffet har skarpe karakteristiske absorpsjonslinjer i synlig lys, ultrafiolett og nær-infrarød.
Isotoper
Naturlig forekommende erbium består av 6 stabile isotoper: 162Er (0,14 %), 164Er (1,61 %), 166Er (33,61 %), 167Er (22,93 %), 168Er (26,78 %) og 170Er (14,93 %). I tillegg er 29 kunstig fremstilte ustabile (og dermed radioaktive) isotoper kjent. De mest stabile av disse er 169Er med halveringstid 9,4 dager, 172Er med halveringstid 49,3 timer, 160Er med halveringstid 28,6 timer, 165Er med halveringstid 10,36 timer og 171Er med halveringstid 7,5 timer. Alle de resterende isotopene har halveringstider kortere enn 4 timer, og de fleste kortere enn 4 minutter.
Forekomst
Erbium forekommer ikke naturlig i ren form, men finnes i mineralene monazitt, gadolinitt, xenotim og euxenitt. Det er et meget sjeldent grunnstoff med 3,8 ppm andel i jordskorpen. Den viktigste kommersielle kilden er fra xenotime, euxenitt og i de seneste årene: leire i det sørlige Kina. Årlig produseres det omkring 500 tonn erbiumoksid på verdensbasis.
Anvendelse
Erbiumoksid er det eneste tilsetningsstoffet som gir glass en rosa farge. Det tilsettes i optisk fiber for bruk i optiske forsterkere. Erbium brukes også som nøytronfanger i kjernefysisk teknologi. Videre brukes erbium som tilsetningsstoff i metallurgien.
Referanser
Chemical Elements: Erbium http://www.chemicalelements.com/elements/er.html
Eileen Collins
Eileen Marie Collins (født 19. november 1956 i Elmira (New York)) er en tidligere amerikansk astronaut. den første kvinnelige kommandøren av en romferge. Hennes første romfergeferd var STS-63, deretter STS-84, under begge disse fungerte hun som pilot. STS-93 var hennes tredje ferd, og første som kommandør. Hennes siste ferd, og andre som kommandør, var RTF-ferden (Return To Flight, første ferden etter Columbia-tragedien) STS-114.
Collins er den første kvinnen som har vært gravid i rommet, og etter dette har alle kvinnelige astronauter vært pålagt å avlegge en negativ graviditetstest før en romferd. Hun pensjonerte seg som astronaut i 2006 for å prioritere sin familie og private interesser.
Hedersbevisninger
Blant andre:
Carlos Frenk
Carlos Frenk (født 27. oktober 1951) er en meksikansk-britisk kosmolog.
Hans hovedinteresser ligger innenfor kosmologi, galaksedannelse og datasimuleringer av kosmiske strukturer og formasjoner. Frenk var professor i grunnleggende fysikk og han satt blant annet som direktør for Institute for Computational Kosmologi ved Durham University og ved Virgo Consortium. Frenk studerte til en doktorgrad i astronomi ved University of Cambridge i 1981. Frenk ble også utnevnt til Fellow of the Royal Society.
Frenk ble i 2017 utnevnt til kommandør (CBE) av Order of the British Empire.
Fauske kommunestyre 1995–1999
Fauske kommunestyre 1995–1999 gir en oversikt over valgresultatet både i prosent og over hvem som ble valgt inn i kommunestyret i Fauske kommune for perioden.